Ekspertët analizojnë shkaqet e rrëzimit të Boing 737 Max 8 
Ekspertët e sigurisë thonë se pavarësisht ngjashmërive mes aksidentit në Etiopi dhe Indonezi, shkaqet e rrëzimit mund të jenë shumë të ndryshme.
Rrëzimi i avionit Boeing 737 Max 8, i kompanisë “Ethiopia Airlines” të dielën në mëngjes, rreth pesë muaj nga rrëzimi i një avioni i njëjtit model në Indonezi, ka ngritur pikëpyetje rreth sigurisë së tij. Pas incidentit, disa kompani anembanë botës kanë ndaluar fluturimin e avionëve Boeing 737 Max 8, por linjat kompanitë ajrore në Shtetet e Bashkuara nuk e kanë bërë këtë. Ekspertët thonë se modeli i ri, 737 Max 8, ka një sistem operativ të ndryshëm nga modeli i mëparshëm 737. Sipas tyre është shumë e rëndësishme të përcaktohen shkaqet e rrëzimin përpara se të dilet në përfundime. Ndërsa bota vajton 157 personat e vrarë në aksidentin e së dielës, ekspertët po diskutojnë rreth shkaqeve që çuan pilotin e avionit Boing 737 Max 8, të nisë sinjale që paralajmëronin rrezik, menjëherë pas ngritjes. Një zyrtar britanik për sigurinë në fluturime thotë se Boeing 737 Max 8 është mjaft i ndryshëm nga modeli klasik i tij, Boing 737. thotë eksperti britanik Dai Whittingham. Aksidenti ishte i ngjashëm me atë që ndodhi tetorin e kaluar me avionin e linjës ajrore “Lion Air” që ra në detin Java, duke vrarë 189 njerëz. Në të dy aksidentet u përfshinë Boeing-ët 737 Max 8 dhe të dy ndodhën disa minuta pas ngritjes. thotë John Strickland, ekspert i aviacionit, JLS Consulting. Hetuesit indonezianë nuk e kanë përcaktuar shkakun e rrëzimit që ndodhi në muajin tetor, por pas këtij aksidenti, kompania Boeing u dërgoi një njoftim kompanive ajrore ku thoshte se informacionet e gabuara nga një sensor, mund të bëjnë që avioni automatikisht ta drejtojë pjesën e përparme të tij, poshtë. Njoftimi u kujtonte pilotëve procedurën për trajtimin e një situate të tillë. thotë Roger Whitefield, shefi për Sigurinë dhe Cilësinë në kompaninë British Airways. Avioni Boeing 737 u prezantua për herë të parë në vitin 1967 dhe është një nga avionët me përdorim të gjerë për transportin e pasagjerëve në botë. Modeli i ri Max 8 e kreu fluturimin e parë në vitin 2017. Pas aksidentit që ndodhi në Etiopi, ditën e hënë, aksionet e kompanisë Boeing shënuan një rënie me 10 për qind.